 Aurora Boreală a fost filmată de la 38.000 de metri altitudine.
Un fotograf a surprins Aurora Boreală de la 38.000 de metri altitudine. Camera foto a fost lansată în aer cu ajutorul unui balon meteorologic. Prima încercare a eșuat, pierderile primei camere însumând 10.000 de dolari.
Nate Luebbe a vrut să filmeze Aurora Boreală așa cum nu a mai făcut-o nimeni. A mers în Alaska, la Fairbanks, și a legat o cameră foto de un balon meteorologic de 3 metri diametru, capabil să ajungă la 38.000 de metri altitudine.Camera foto a fost băgată într-o cutie de protecție cu un GPS inclus, așa că va putea fi recuperată de fotograf când se va sparge balonul.Prima tentativă a fost un eșec. Semnalul GPS s-a întrerupt, iar camera foto a fost pierdută.Nate Luebbe, fotograf: "Am fost într-o stare proastă câteva zile. Nu știam dacă îmi doresc să continuăm. Practic, tocmai aruncasem la gunoi 10.000 de dolari. De data asta nu mai zburam în necunoscut. Am făcut-o deja o dată, știam ce facem."La a doua încercare, lucrurile au mers perfect pentru Luebbe și colegii săi. Au recuperat camera și au putut vedea ce au filmat.